Mantotai

Mantotai – kaimas Varėnos rajono savivaldybėje, 1 km į šiaurės rytus nuo Dubičių (praktiškai susiliejęs), prie kelio . Šalia kaimo telkšo ežeras Tabalis (su pelkėmis) ir nedidelis tvenkinys. Mantotuose yra Dubičių Aleksandro Barausko pasienio užkarda.

Istorija 
1586 m. Dubičių ir Rodūnios klebono Jono Piotrovskio prašymu prie jo valdų prijungta Montatovičių žemė, buvusi Dubičių girioje. Vėliau Mantotai minimi kaip priklausantys Dubičių bažnyčiai kaimiečiai. 1770 m. tarp Mantotų gyventojų minimi Banevičius, Smelevičius, Puzas (Puzukas), Čepanka, o 1850 m. – Banevičiai, Turevičiai, Grinevičiai.

XIX a. pab. Mantotai pateko į Lydos apskrities Kaniavos valsčių, Rudnios apylinkę, buvo Kaniavos dvaro valda.

Gyventojai 

Pagal lenkų valdžios 1921 m. atliktą surašymą kaime gyveno 79 žmonės, iš kurių 58 užsirašė lietuviais ir 21 lenkais.

Šaltiniai 

Varėnos rajono savivaldybės gyvenvietės